கேள்வி: தபால் வாக்கு பற்றி விளக்கவும்.
பதில்: படிமம்:Postal_Voting.png தபால் வாக்களிப்பு (Postal voting) , தபால் வாக்கு அல்லது அஞ்சல் வாக்கு என்பது, தேர்தல் வாக்காளர்கள் ஒரு வாக்குச்சாவடி நேரில் அல்லது மின்னணு வாக்குப்பதிவு இயந்திரம் மூலம் வாக்களிக்கும் வழக்கமான முறைக்குப் பதிலாக தபால் மூலமாக தங்களது வாக்கினைப் பதிவு செய்வதனைக் குறிப்பதாகும். வழக்கமாக, திட்டமிடப்பட்ட தேர்தல் நாள் முன்பே தபால் வாக்குகள் திருப்பி அனுப்பப்பட வேண்டும். இருப்பினும், சில அதிகாரப்பூர்வ அனுமதிகளுடன் வாக்குச் சாவடியில் வாக்களிக்கவோ வாக்குச் சீட்டை நேரில் பதிவுசெய்யவோ அனுமதிக்கலாம். அஞ்சல் வாக்குகள் கையால் அல்லது வருடல் மூலம் மின்னணு முறையில் எண்ணப்படலாம். அஞ்சல் வாக்களிப்பின் வரலாறு 19 ஆம் நூற்றாண்டைச் சேர்ந்தது. அமெரிக்காவின் கலிபோர்னியா, ஓரிகான் மற்றும் வாசிங்டனில் நடத்திய ஆய்வில், தபால் வாக்கு கிடைக்கும் தன்மைகள் வாக்காளர் எண்ணிக்கையை அதிகரிக்கும் என்பதைக் காட்டுகிறது எனக் கூறுகிறது.